triple talaq: मुजफ्फरनगर तीन तलाक मामला: मीडिया में खबर आने के बाद पुलिस ने की कार्रवाई, पति गिरफ्तार - muzaffarnagar triple talaq case husband arrested by police | Navbharat Times\
ELECTION_TOPBAND_1590921195125
muzaffarnagar triple talaq case husband arrested by police
नवभारत टाइम्स | Updated: 24 Oct 2018, 09:53:00 AM IST
पुलिस की हिरासत में आरोपी पति
उत्तर प्रदेश के मुजफ्फरनगर जिले में एक महिला को उसके शौहर ने विडियो कॉलिंग के जरिए एक साथ तीन तलाक दे दिया था। पीड़िता ने पुलिस से भी गुहार लगाई थी लेकिन कोई सुनवाई नहीं हुई। इस खबर के मीडिया में आने के बाद पुलिस ने आनन-फानन में पीड़िता की शिकायत के आधार पर 6 लोगों के खिलाफ संगीन धाराओं में मुकदमा दर्ज कर लिया है। पुलिस ने पीड़िता के आरोपी पति महबूब को भी गिरफ्तार कर लिया है और अन्य आरोपियों की गिरफ्तारी के लिए प्रयास तेज कर दिए हैं।
जाहिलों की वजह से ही धर्म बदनाम होता है
जानकारी के अनुसार, मामला नई मंडी कोतवाली क्षेत्र के कुकड़ा गांव का है, जहां लगभग 10 महीने पहले नुसरत जहां की शादी महबूब से हुई थी। शादी के एक माह बाद ही महबूब नौकरी के लिए विदेश चला गया। इसके बाद महबूब के परिवार वाले नुसरत के साथ मारपीट करने लगे। इसकी शिकायत नुसरत ने अपने पति महबूब से फोन पर की, तब उसने भी अपने परिवार का साथ दिया। जब नुसरत जहां ने फिर से मारपीट की शिकायत की, तब महबूब ने विदेश से ही फोन पर विडियो कॉल के जरिए तीन तलाक दे दिया।
तलाक के बाद भी पीड़िता ससुराल वालों के जुल्म झेलती रही और अपने मायके नहीं गई। नुसरत ने तीन तलाक की बात जानकारी अपने मायके वालों को भी नहीं दी। इसी साल अगस्त में महबूब जैसे ही वापस घर लौटा। विदेश से लौटने के बाद उसने अपनी पत्नी के साथ जबरन शारीरिक संबंध बनाए। पत्नी को दोबारा अपने साथ रखने के लिए उसने बिलासपुर गांव के एक मदरसे से फतवा लिया। मौलवी ने उसे दोबारा अपनी पत्नी को अपने साथ रखने के लिए हलाला की सलाह दी।
मौलवी की सलाह पर महबूब ने अपनी पत्नी नुसरत जहां को अपने भाई के साथ हलाला करने के लिए कहा। लेकिन पीड़िता ने जब बात मानने से इनकार कर दिया, तब उसके साथ ससुराल वालों ने मारपीट की। इसके बाद पीड़िता अपने घर लौट आई और पुलिस के पास अपनी शिकायत लेकर पहुंची। खबर के मीडिया में आने के बाद पुलिस ने आनन फानन में पीड़िता की शिकायत दर्ज की। पुलिस ने पीड़िता के सास-ससुर, ननद-नन्दोई, पति और देवर के खिलाफ धारा 376, 323, 504, 506, 498A के तहत मुकदमा दर्ज कर कार्रवाई शुरू कर दी है।
Web Title muzaffarnagar triple talaq case husband arrested by police(Hindi News from Navbharat Times , TIL Network)
और जानें:विडियो कॉलिंगमुजफ्फरनगरतीन तलाकvideo calltriple talaqmuzaffarnagarOthers NewsOthers News in HindiOthers Latest NewsOthers Headlinesअन्य समाचार